AICINĀM LMMV IZGLĪTOJAMOS PIETEIKTIES DIGITĀLĀS MĀKSLAS MOBILITĀTEI VALENSIJĀ (SPĀNIJA)

A black and white photo of a building

AI-generated content may be incorrect.

Mobilitātes laiks: 2025.gada JŪLIJS / AUGUSTS.

Lai piedalīties mobilitāte, sagatavo:

Motivētu vēstuli angļu valodā. Tajā sniedz atbildes uz šādiem jautājumiem:

* kāpēc vēlos apgūt konkrēto pieredzi un kā to izmantošu profesionālajai un personiskajai pilnveidei
* kā mobilitāte sakrīt ar manām nākotnes studijām un darbu
* kā risinās digitālo tehnoloģiju izpratni mākslu izglītībā.
* arī kā palīdzēs labāk izprast ar klimata pārmaiņām saistītos izaicinājumus, izpratni par diskrimināciju, toleranci, rasismu un ksenofobiju, kā palīdzēs līdzdarboties demokrātijas un vietējo kopienu attīstības jautājumos

Motivācijas vēstulei jāpievieno 3D skice:

**Galvenā varoņa dizains**

**Tehnika: ilustratīva (pēc izvēles – krāsās vai melnbalts)  
Uzdevums: izveido galvenā varoņa pilna auguma zīmējumu, kas parāda: tēla raksturu (caur stāju, apģērbu, aksesuāriem); iespējami 2 dažādas pozas vai emocijas; īsu pierakstu par tēla lomu vidē vai viņa uzdevumu.**

**Piemērs:**

A character design of a robot

AI-generated content may be incorrect.

Ja ir attiecināms, motivācijas vēstulē jānorāda ierobežojošās iespējas (invaliditāte, veselības problēmas, kultūras atšķirības, sociālie šķēršļi, ekonomiskie šķēršļi, šķēršļi, kas saistīti ar diskrimināciju, ģeogrāfiskie šķēršļi).

Vairāk informācijas un konsultācijas par projekta norisi, pieredzes apmaiņu, sagaidāmajiem rezultātiem varat saņemt pie projektu vadītāja Māra Igavena, tālr. 29235941 vai arī griezties RMDS 106. kabinetā.

Gaidām pieteikumus līdz 27.JŪNIJAM pulksten 12:00 RMDS lietvedībā, 1. stāvā vai arī nosūtiet elektroniski uz abām e-pasta adresēm: [pasts@lmmv.gov.lv](mailto:pasts@lmmv.gov.lv) un [maris.igavens@lmmv.gov.lv](mailto:maris.igavens@lmmv.gov.lv). Saņemtos pieteikumus vērtēsim pēc šādiem kritērijiem:

|  |  |  |  |
| --- | --- | --- | --- |
| Nr.p.k. | Vērtēšanas elements | Vērtēšanas aspekti | Iegūstamie punkti un skaidrojums |
| 1. | Sekmju vidējais vērtējums | * Tiek vērtēti iepriekšējā mācību semestra rezultāti * 1.kursa izglītojamajiem 1.semestrī ņem vērā vidējo vērtējumu pamatizglītības sekmju izrakstā * Dati tiek izgūti no elektroniskās skolvadības sistēmas E-klase | * Iegūto punktu skaits atbilst vidējam sekmju vērtējumam   Maksimālais vērtējums: 10 punkti |
| 2. | Neattaisnoti mācību stundu kavējumi | * Tiek ņemti vērā neattaisnoti mācību stundu kavējumi aktuālajā mācību semestrī | * Nav kavējumu - 3 punkti * No 1 līdz 5 kavējumi - 2 punkti * No 6 līdz 10 kavējumi - 1 punkts * Virs 10 kavējumiem - 0 punkti.   Maksimālais vērtējums:  3 punkti |
| 3. | Motivācijas vēstule angļu valodā | Tiek vērtēta:   * personiskās izaugsmes motivācija un mobilitātes pamatojums * profesionālās mūzikas/mākslas/dizaina karjeras izaugsmes motivācija | * Skaidri aprakstīti individuālie ieguvumi un profesionālās izaugsmes mērķi izvēlētajā profesijā - 2 punkti * Nepietiekami aprakstīti individuālie ieguvumi un profesionālās izaugsmes mērķi izvēlētajā profesijā - 1 punkts   Maksimālais vērtējums:  2 punkti |
| 4. | Aktivitāte ārpus stundu pasākumos | Informācija tiek apkopota:   * 2.-3.kursu izglītojamajiem - par iepriekšējiem diviem gadiem * 1.kursa izglītojamajiem – par pirmo mācību gadu   Tiek vērtēta:   * darbība izglītojamo pašpārvaldē * dalība izglītības iestādes rīkotajos pasākumos izglītības iestādē un ārpus tās * pasākumu organizēšana * pasākumu vadīšana * iegūtas godalgotas vietas profesionālo un vispārizglītojošo mācību priekšmetu konkursos, skatēs, festivālos u.c. aktivitātēs   Tiek vērtēta motivācijas vēstulē iekļautā un izglītības metodiķu sniegtā informācija | * Dalība starptautiskajos, Valsts konkursos – 2 punkti * Dalība reģiona, vietējos konkursos – 1 punkts * Radošā aktivitāte ārpus izglītības iestādes – 2 punkti * Radošā aktivitāte izglītības iestādes ietvaros – 1 punkts   Maksimālais vērtējums:  6 punkti |
| 5. | Iekļaušanas vērtējums | Tiek vērtēts, ja ir attiecināms | Netiek vērtēts punktos |

Dalībnieku atlase tiek veikta pēc elementu vērtējuma, mobilitātē tiek iekļauts dalībnieks, kurš saņēmis lielāko punktu skaitu, ņemot vērā arī iekļaujošos šķēršļus, ja tādi pastāv.

Ja divi vai vairāki dalībnieki ir ieguvuši vienādu punktu skaitu, priekšroka tiek dota dalībniekiem, kuri līdz šim nav piedalījušies Erasmus+ mobilitātēs.

Jaunas zināšanas un prasmes piedāvā Eiropas Savienības Erasmus+ programma. Apmeklējot Eiropas valstis, iespēja ne tikai pilnveidoties profesionāli, bet arī uzlabot svešvalodu zināšanas un baudīt citu valstu kultūras vērtības un tradīcijas. Projektus līdzfinansē Eiropas Savienība. Vairāk par Erasmus+ programmu var uzzināt Valsts izglītības attīstības aģentūras mājaslapā [www.viaa.gov.lv](http://www.viaa.gov.lv) sadaļā Erasmus+.